 Kwa mujibu wa Uledi, Tanzania ni tajiri wa maliasili zenye thamani kubwa, ikiwemo madini ya aina mbalimbali.Akizungumza Dar es Salaam wakati wa uzinduzi wa semina elekezi, kwa ajili ya kuwapa wanakamati za ufundi za madini maelekezo ya uandaaji wa viwango vya ubora wa madini nchini juzi, Uledi alisema,” anayetamka kuwa nchi hii ni masikini hana takwimu”.Kwa mujibu wake, ukiachilia mbali madini ya dhahabu, rubi, tanzanite madini ya chuma ya Liganga na Mchuchuma ambayo yataanza kuchimbwa mwaka huu, yataifanya Tanzania iwe ya tatu kwa kuzalisha chuma Afrika.Uledi alisema kuwa, ajira za moja kwa moja 32,000 zinategemewa kuzalishwa katika migodi ya madini hayo. Alitaja utajiri mwingine wa madini kuwa ni magadisoda yanayopatikana Engaruka na kusema kuwa duniani kote, Tanzania inazidiwa na Marekani pekee kwa kuwa nayo mengi.“Endapo biashara ya madini hayo yote itafanyika vizuri kwa kuzingatia viwango vya kimataifa na kitaifa Tanzania itakuwa mbali sana kiuchumi,”alisema.